**Bestyrelsesmøde i Andelsforeningen Fuglsangsparken**

**onsdag den 21. januar 2015 kl. 19.30 hos Ivan**

Deltagere: Ivan Busk Jensen, Mogens Jeppesen, Kjeld Jacobsen, Dorthe Knudsen og

Claus Stenum Jensen (referent)

Afbud:

1. **Saldobalance, årsafslutning m.v.**

Vi gennemgik de forskellige udgifter og indtægter fra 2014. Vi følger budgettet, og der er et lille overskud på 3.600 kr.

Der kan endnu ikke laves en endelig årsopgørelse, men vi forventer at den kan gøres færdig på næste bestyrelsesmøde den 4. marts.

1. **Budget 2015**
2. **Hvilke opgaver skal udføres? B. Hvad koster det?**

Udskiftning/afsyring af varmevekslere i varmeskabene. Efter ca. 10 år kan de være kalket til.   
Vi har fået et tilbud på afkalkning på ca. 27.000 kr. i alt.

Afvaskning, afslibning, pletning og 2 x farve på garageporte og garagedøre.   
Vi har fået et tilbud på ca. 17.000 kr. Indkøb af sparkeplader til garagedøre (Ivan får tilbud)

Plæneklipperen skal til første eftersyn. Det vil koste ca. 2.500 kr.

Der skal udføres forskellige murerarbejder i henhold til de ting, som Ivan og Mogens fandt ved deres gennemgang af husene. Udgiften estimeres til 7.000 – 8.000 kr.

Udskiftning af rustne beslag på nedløbsrør i lige numres side. Anslået udgift på ca. 1.000 kr.

Rensning for mos og alger på flise-fællesarealet. Vi får et tilbud fra Randers Parkafdeling, som kan komme med stor maskine med stålfejekost.

Der skal indkøbes algemiddel til sprøjtning af tagene. Dette gøres i løbet af 2015.  
Mogens vil komme på besøg hos andelshaverne for at chekke vores T-stykke i varmeskabene. Der skulle efter sigende være en del rust på undersiden af disse rør, som evt. skal skiftes.   
Mogens undersøger om der er et problem. Der sendes besked ud om, hvornår Mogens dukker op.

På næste møde tages stilling til, hvornår de forskellige opgaver skal udføres – og om de skal udføres. Udgifterne hertil indgår i budget for 2015, evt. 2016

1. **Dato for generalforsamling**

Vi forventer at der afholdes generalforsamling onsdag den 15. april. Den afholdes som de sidste år ”Hos Anne-Marie” Vi begynder ved 17-tiden og bestiller mad. Inden datoen bliver endelig, skal det undersøges, om Jan Toft Olesen kan deltage, og om der er plads ”Hos Anne-Marie”

På valg er Kjeld som formand (2 år)

Desuden er Ivan og Mogens på valg som bestyrelsesmedlemmer (2 år) sammen med Lars og Rie som suppleanter (1 år)

Alle andelshavere opfordres til at overveje, om man har lyst til at stille op til en af ovenstående poster i bestyrelsen.

1. **Havedage 2015**

Første havedag bliver lørdag den 20. juni kl. 10.00 – 16.00. Vi satser på at der er vejr til at grille, når arbejdsdagen er afsluttet.

Anden arbejdsdag bliver søndag den 23. august fra kl. 09.00 – 13.00.

De forskellige opgaver, der skal løses på dagene, bliver bestemt på et senere bestyrelsesmøde.

1. **Eventuelt**

Næste møde bliver onsdag den 4. marts kl. 19.30 hos Mogens.

Er der problemer med TV eller Internet, så skal man selv henvende sig til Verdo.

Hjemmesiden skal flyttes over til en nyere, moderne portal. Dette skal gøres inden den 28. februar. Kjeld og Claus tager sig af det   
Husk foreningens hjemmeside: [www.pramdrager.dk](http://www.pramdrager.dk)